**ברק חירם** (נולד בשנת 1979), הוא קצין בצה"ל בדרגת תת-אלוף, המשמש מפקד עוצבת הבזק. קודם לכן שימש מפקד חטיבת גולני, מפקד המרכז לאימונים באש במל"י, מפקד עוצבת הגולן, מפקד בא"ח גולני ומפקד גדוד 51.

אל"ם בדימוס גבריאל ברשי, מפקד פלוגה בקרב תל מוטילה, ואל"ם ברק חירם, מפקד חטיבת גולני, באזכרה לנופלים בקרב תל מוטילה, מאי 2021

ביוגרפיה
--------

חירם נולד וגדל בחיפה. למד בבית הספר הריאלי בעיר מגוריו.

קריירה צבאית
------------

חירם התגייס לצה"ל בשנת 1997, והחל את שירותו בקורס טיס. לאחר חמישה חודשים נשר מהקורס, שובץ בחטיבת גולני והתקבל ליחידת אגוז. עבר מסלול הכשרה כלוחם וקורס מ"כים חי"ר, חזר ליחידה כסמל צוות והשתתף בלחימה בדרום לבנון. לאחר קורס קציני חי"ר מונה למפקד צוות ביחידה. בהמשך שימש כמפקד פלוגה מבצעית ג' בגדוד 13, והוביל אותה בין היתר בלחימה ברצועת עזה.

לאחר מכן מונה למפקד פלגה ב' ביחידת אגוז, ופיקד עליה בין היתר במלחמת לבנון השנייה. במהלך הלחימה נפצע באורח קשה ואיבד אחת מעיניו. על האופן שבו לחם ופיקד על הפלגה הוענק לו צל"ש מפקד אוגדה ממפקד עוצבת געש. בהמשך שימש כמפקד בית הספר להכשרות ביחידת אגוז.

בשנים 2008–2009 שירת כסגן מפקד גדוד 12. לאחר נפילת מחליפו, אלירז פרץ, שב לזמן מה לשרת כסגן מפקד הגדוד. בהמשך מונה למפקד מחזור בבא"ח גולני. לאחר מכן יצא ללימודים בפו"ם.

ב-25 ביוני 2012 הועלה לדרגת סא"ל ומונה למפקד גדוד 51, ושימש בתפקיד עד 6 ביולי 2014. ביולי 2014 מונה למפקד בא"ח גולני, ושירת בתפקיד עד אוגוסט 2016. ב-1 בספטמבר 2016 הועלה לדרגת אל"ם ומונה למפקד עוצבת הגולן, תפקיד בו שירת עד 15 ביולי 2018. לאחר מכן יצא לשנת לימודים בחו"ל. בשנת 2019 מונה למפקד המרכז לאימונים באש במל"י, תפקיד אותו מילא עד שנת 2020. ב-2 באוגוסט 2020 מונה למפקד חטיבת גולני, ושירת בתפקיד זה עד 18 ביולי 2022. במהלך תקופת פיקודו על חטיבת גולני, סירב חירם להתחשב בחיילים דתיים שסירבו לגלח את זקנם כאשר נדרשו לעשות כן.

ב-11 באוגוסט 2022 הועלה לדרגת תא"ל ומונה למפקד עוצבת הבזק (אוגדה 99). ב-17 ביולי 2023 הוחלט על מינויו העתידי (שטרם בוצע) למפקד הבא של אוגדת עזה.

### מלחמת חרבות ברזל

בשבת, 7 באוקטובר 2023, עם תחילת מתקפת הפתע על ישראל, נסע חירם לפיקוד הדרום ומשם ללחימה במחבלים בנתיבות. הוא הורה לכל האוגדה להתייצב בבית קמה, ועם כוח קטן הגיע לנתיבות וקיבל את הפיקוד גם על הלחימה ביישובים סעד, בארי, עלומים ורעים. הגיעו אליו כוחות מיחידות שונות (סיירת מטכ"ל, יחידת שלדג, חטיבת הקומנדו) שאותם הפנה ללחימה ביישובים השונים. בשעה 11 הגיע עם צוותו לעלומים, שם כיתת הכוננות הצליחה להגן על היישוב, והכוח שבפיקודו הרג שלושה מחבלים.

#### הקרב בקיבוץ בארי

 ערך מורחב – **פרשת בני הערובה בבארי**  

בשעה 16:00 הגיע לקיבוץ בארי, שם תפס פיקוד על לוחמים מיחידות שונות שניהלו קרב ארוך ורווי נפגעים עם המחבלים הרבים שבקיבוץ. בקרב הקשה נהרגו 31 לוחמים: חמישה מחברי כיתת הכוננות של הקיבוץ, 19 חיילי צה"ל ושבעה שוטרים.

באחד הקרבות, עשרות מחבלים התבצרו בבית פסי כהן בקיבוץ עם כ-14 בני ערובה. צוות ימ"מ שהגיע למקום ניהל קרב עם המחבלים ובמקביל ניהל איתם משא ומתן, במהלכו נכנע אחד ממפקדי המחבלים והוציא איתו בת ערובה אחת, יסמין פורת. בהמשך הורה חירם לסיים את המשא ומתן ולבצע "פרוץ" גם במחיר נפגעים אזרחים. הטנק ירה שני פגזים אל הבית, כדי לסייע בביצוע הפריצה של צוות הימ"מ, וירי זה הביא לקריסת חלק מהגג ולסיום הקרב. כל המחבלים שהיו בבית נהרגו. מבין בני הערובה שרדה אישה אחת, לפי תחקיר אחר הפגז נורה לאחר שבני הערובה נהרגו מירי החיילים חקירת פרטי האירוע לא הסתיימה וטרם פורסמו מסקנות צה"ל.

במקביל לאירוע זה, נמשך הקרב נגד המחבלים ברחבי הקיבוץ וכן חילוץ תושבים שהיו נצורים בבתיהם, רבים מהם פצועים. ביום ראשון הצטרף לקרב מפקד פיקוד דרום האלוף ירון פינקלמן, והקרב נמשך עד יום שני בצהריים.

#### פעילות מבצעית לאחר הקרבות בבארי

כוחות של אוגדה 99 בפיקודו של חירם השתתפו בלחימה ביהודה ושומרון, בין השאר חטיבה 646 לחמה לפירוק תשתיות טרור בשכם ובג'נין. לאחר סיום ההפוגה במלחמת חרבות ברזל בתחילת דצמבר 2023, הצטרפה אוגדה 99 בפיקודו של חירם לתמרון הקרקעי ברצועת עזה. האוגדה לחמה בדרום העיר עזה ובמחנות המרכז לחיסול מחבלי גדוד נוסיראת והשמדת תשתית התת-קרקע. בחודש דצמבר 2023 פיקד חירם על פעילות האוגדה במחנות המרכז ובח'אן יונס. בסוף חודש דצמבר תקפה חטיבת יפתח, חטיבת הקומנדו של האוגדה, בשכונת שג'אעייה..

בינואר 2024 במהלך הלחימה בעזה, הורה ללוחמיו לפוצץ את מתחם אוניברסיטת אל-אזהר שבדרום רצועת עזה. על פעולה זו הורה הרמטכ"ל הרצי הלוי לרשום לחירם הערה פיקודית משום שחירם נתן את הוראתו ללא קבלת אישור אלוף.

חיים אישיים
-----------

חירם מתגורר בתקוע, נשוי לבת ציון ואב לארבעה. בעל תואר ראשון בהיסטוריה צבאית מהאוניברסיטה העברית בירושלים, ותואר שני במנהל עסקים מאוניברסיטת בן-גוריון בנגב.

קישורים חיצוניים
----------------

ויקישיתוף מדיה וקבצים בנושא **ברק חירם** בוויקישיתוף
* יואב זיתון, המג"ד שאיבד עין בלבנון ה-2 נערך ללבנון ה-3, באתר ynet, 16 ביוני 2013
* ברק חירם, בר הגנה, באתר nrg‏, 28 במרץ 2008
* אור הלר, מח"ט גולני: "מי שמוכנים לסכן את עצמם ולהגן על העם שלנו - צריכים לעשות את זה", באתר חדשות 13, 5 במאי 2022
* לילך שובל, מפקד האוגדה שלחם ברעים: "הם הגיעו לשחוט, מצאנו גופות ממולכדות ותינוקות מתים בעגלות" באתר ישראל היום, 11 באוקטובר, 2023.
* אילנה דיין, ‏מפקד אוגדה 99: "לא מכיר יכולת שלנו להשמיד את חמאס על תשתיותיו ומוסדותיו, מבלי להיכנס ולכבוש את השטח", באתר ‏מאקו‏, 26 באוקטובר 2023

הערות שוליים
------------

1. ↑  גל פרל פינקל‏, ימים ללא חסד: הקצינים שיסתערו על הזירות הבוערות באמת, באתר וואלה!‏, 18 ביולי 2018
2. ↑  יוסי יהושוע, "אם העניין המשפטי עולה, כנראה שאתה לא בסכנת חיים", ידיעות אחרונות, מוסף יום העצמאות, 14 באפריל 2021, עמוד 10
3. ↑  גל פרל פינקל, ‏מרביצים לך, תחזיר, באתר דבר העובדים בארץ ישראל, 21 באוקטובר 2017
4. ↑  דניאל אדלסון, חיבור לקיום היהודי, ביטאון ביבשה גיליון 3, ספטמבר 2007
5. ↑  אור הלר, ‏"חיזבאללה מסוגל לחמם את גזרת הצפון", באתר "IsraelDefense‏", 12 באפריל 2014
6. ↑  יואב לימור, "התפקיד שלנו הוא לנצח במלחמה", באתר ישראל היום, 22 באפריל 2015
7. ↑  קובי פינקלר, שורת מינויים בצה"ל, באתר ערוץ 7, 5 בינואר 2016
8. ↑   טקס החלפת מח"ט 474, באתר צה"ל, 15 ביולי 2018
9. ↑  יואב זיתון, איבד עין בלבנון: זה המפקד החדש של חטיבת גולני, באתר ynet, 16 בספטמבר 2019
10. ↑   אל"ם ברק חירם נכנס לתפקידו כמפקד חטיבת "גולני", באתר צה"ל, 2 באוגוסט 2020
11. ↑  למרות אורח החיים הדתי – חיילים נדרשו לגלח את זקנם, באתר עכשיו 14
12. ↑  צה"ל פועל בניגוד לפקודה: חיילי גולני בוגרי מכינה תורנית רותקו ל-21 יום בגלל זקנים, באתר חדשות 0404‏
13. ↑   רשימת המפקדים החדשים בצה"ל, באתר צה"ל, 12 ביולי 2021
14. ↑  קובי פינקלר, "מסע חדש מתחיל": תא"ל ברק חירם מונה למפקד עוצבת "הבזק", באתר ערוץ 7, 12 באוגוסט 2022
15. ↑  אור הלר, קצין בכיר על הטבח בבארי: "כשלנו בהגנה, המחבלים התחפשו לחיילים", באתר חדשות 13, 11 באוקטובר 2023
16. ↑  לי נעים, ‏מה הוביל להחלטה של תא"ל ברק חירם לאשר ירי לבית של פסי, באתר ‏מאקו‏, 15 במרץ 2024
17. ↑  שרית מגן אילנה דיין, ‏מפקד אוגדה 99: "לא מכיר יכולת שלנו להשמיד את חמאס על תשתיותיו ומוסדותיו, מבלי להיכנס ולכבוש את השטח", באתר ‏מאקו‏, 26 באוקטובר 2023
18. ↑  אלישע בן קימון, חילופי אש בג'נין, לפחות שני מחבלים נהרגו, באתר ynet, 25 בנובמבר 2023
19. ↑  אמיר בוחבוט‏, בין הפירים למארבי המטענים: כך נראה יום של לוחמי הקומנדו בשכונה המסוכנת בעזה, באתר וואלה!‏, 21 בדצמבר 2023
20. ↑  כאן 11, תיעוד פיצוץ האוניברסיטה בעזה, שבעקבותיו נרשמה הערה פיקודית לתא"ל ברק חירם, באתר טוויטר, ‏11 במרץ 2024
21. ↑  אלישע בן קימון, פוצץ אוניברסיטה בלי אישור האלוף: הערה פיקודית לתא"ל ברק חירם, באתר ynet, 11 במרץ 2024
22. ↑  אריה יואלי, ‏כבוד למגזר: 5 אוגדונרים סרוגים חדשים, באתר "סרוגים", 12 ביולי 2021

| מפקדי עוצבת הגולן  |
| --- |
| 

|  |
| --- |
| שמואל אביבי • יריב קריגר • רחמים כהן • עופר שפרן • נדב חג'בי • ניזאר פארס • בועז עמידרור • אשכול שוקרון • אריק חן • גיא שפרן • ברק חירם • אבינועם אמונה • אורן שמחה • אחסאן דקסה • נתנאל לסרי |

 |

| מפקדי חטיבת גולני  |
| --- |
| 

|  |
| --- |
| משה מן • מישאל שחם • נחום גולן • דן לנר • אברהם יפה • מאיר עמית • אסף שמחוני • יששכר שדמי • חיים בן-דוד • בנימין גיבלי • אהרון דורון • אלעד פלד • אהרן יריב • מרדכי גור • אורי בר-רצון • שלמה אלטון • יונה אפרת • יקותיאל אדם • יהודה גולן • אמיר דרורי • אורי שמחוני • חיים בנימיני • אורי שגיא • אמיר ראובני • דוד כץ • אילן בירן • ארוין לביא • עמנואל הרט • צבי פולג • גבי אופיר • גבי אשכנזי • ברוך שפיגל • משה צין • יאיר נוה • משה קפלינסקי • ארז גרשטיין • גדי איזנקוט • שמואל זכאי • משה תמיר • ארז צוקרמן • תמיר ידעי • אבי פלד • אופק בוכריס • יניב עשור • רסאן עליאן • שלומי בינדר • שי קלפר • ברק חירם • יאיר פלאי |

 |

| מפקדי עוצבת הבזק  |
| --- |
| 

|  |
| --- |
| אבי רוזנפלד • ברק חירם |

 |